Document ID: 32015R0377

KOMISSION TÄYTÄNTÖÖNPANOASETUS (EU) 2015/377,
annettu 2 päivänä maaliskuuta 2015,
asiakirjamallien vahvistamisesta vuotuisen saldon maksamista varten turvapaikka-, maahanmuutto- ja kotouttamisrahastoon sekä poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälineeseen sovellettavista yleisistä säännöksistä annetun Euroopan parlamentin ja neuvoston asetuksen (EU) N:o 514/2014 mukaisesti
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon turvapaikka-, maahanmuutto- ja kotouttamisrahastoon sekä poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälineeseen sovellettavista yleisistä säännöksistä 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 514/2014 (1) ja erityisesti sen 44 artiklan 3 kohdan,
sekä katsoo seuraavaa:
(1)
Asetuksen (EU) N:o 514/2014 44 artiklan 1 kohdassa säädetään, että kunkin jäsenvaltion on toimitettava Euroopan parlamentin ja neuvoston asetuksen (EU, Euratom) N:o 966/2012 (2) 59 artiklan 5 kohdassa vaaditut asiakirjat, jotka toimivat vuotuisen saldon maksamista koskevana pyyntönä. Sitä varten on vahvistettava mallit, joita noudattaen jäsenvaltioiden olisi laadittava asiakirjat.
(2)
Tässä asetuksessa säädettyjen toimenpiteiden pikaisen soveltamisen varmistamiseksi ja jäsenvaltioiden mahdollisten maksupyyntöjen valmisteluun liittyvien viiveiden estämiseksi tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
(3)
Asetus (EU) N:o 514/2014 sitoo Yhdistynyttä kuningaskuntaa ja Irlantia, ja tämän seurauksena niitä sitoo myös tämä asetus.
(4)
Asetus (EU) N:o 514/2014 tai tämä asetus eivät sido Tanskaa, sanotun kuitenkaan rajoittamatta asetuksen (EU) N:o 514/2014 johdanto-osan 47 kappaleen soveltamista.
(5)
Tässä asetuksessa säädetyt toimenpiteet ovat turvapaikka-, maahanmuutto- ja kotouttamisrahaston sekä sisäisen turvallisuuden rahaston komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Mallit vuotuisen saldon maksamista koskevaa pyyntöä varten
Vuotuisen saldon maksamista koskeva pyyntö on laadittava käyttäen liitteissä I-IV esitettyjä malleja.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
Tehty Brysselissä 2 päivänä maaliskuuta 2015.

Labels: 11
5
0
12
15